Боби – БОБЛОГ\nФекална тема №1\n(Спокойно, това е фалшив съспенс – крайно се надявам да няма втори номер в поредицата… Макар че… то е неизчерпаем извор… на вдъхновение…!)\nГолямата нужда от това блогиране се породи по вина на моя виртуален приятел Иван Куков. Не че ме е гостил някоя протърчаваща гозба, просто настояваше да бръкне с пръст… в тази тема… със сложен аромат.\nНо млъкни, сърце! Противно на очакванията, няма да говорим само за фекалии, а за това къде отиват, какво става със тях и кой какво може да направи по въпроса.\nМежду другото, това писание гравитира около един частен случай – къща на село за целогодишно семейно обитаване. Размислите и решенията тук са свързани с този контекст, а рядко решенията са универсални за всякакви случаи. В тази връзка може да са ви интересни предишните две статии – Дом и Парцел или къща.\nИма световно известна детска книжка с такова заглавие. Честно казано, преди да стана родител нямах дори повърхностна идея до какви необятни хоризонти се прос(т)ира детската литература!\nМоже да звучи смешно, но всъщност децата, а често и възрастните, имат нужда от напомняне и обяснение, че всеки ака.\nТази тема е табу в „модерното“ общество по непонятни за мен причини. Базова физиология е. Покрай тази тема може да се научи много за храносмилателната функция на тялото, за цикличността в природата, за хранителните вещества, за принципа „боклукът за един е съкровище за друг“ и прочее.\nЗатова ви моля да четете надолу без силни отвращение и предразсъдъци. Благодаря.\nЧовешките изпражнения са ценени и използвани в исторически план още от древността. В древна Атина са имали канализационна система, която да събира и отвежда матряла извън града до долината на реката, където да се ползва за наторяване. Има открити карти в Китай (снимка, статия), които описват сложна мрежа от канали, по които плават лодки, превозващи матрял от градовете към земеделските площи наоколо.\nКогато нещо натурално се смята за ненужно и направо става опасно в натрупването си на едно място, проблемът често е в контекста – място, процес, логика. Хората са установили, че матрялът може да е достатъчно ценен, че да се събира, извозва и разпределя.\nВ Англия до края на 19 век практиката със събирането е продължавала. В Азия (особено Индия) – продължава и до днес. Още по темата, от Wikipedia.\nДа изместим малко погледа към нашите земи и традиционни порядки. Тук са били разпространени външните тоалетни, които са на практика една дупка в земята с клекало и барачка отгоре. Не само тук, но и тук. Вътре, освен матрял, са се мятали понякога пепел, вар, пръст. И толкоз. На практика това са били сухи компостни тоалетни, тъй като е нямало от къде да дойде обем вода.\nСрещала се е практиката, когато дупката се понапълни, собственикът да премести цялата барака 20 метра настрани, а в дупката на старата да метне шепа орехи с идеята там да порасте голям и силен орех, добре наторен.\nИмало е и по-сериозни инсталации, с голям изкоп и зидария от камък, вкл. такива, за които се предполага, че в някакъв момент слиза човек да изрине всичко. Може тоя момент да е на 5 или 10 години веднъж, но все пак…\nПри малките сухи системи основен плюс е, че няма отичане в подпочвени води на патогени. Също така, те са доста лесни за обезмирисяване, ако се добави достатъчно въглерод към силно азотния матрял.\nС времето, обаче, подло започнал да се прокрадва водопровод по населените места. Започнали да се чуват еретични желания като баня с душ, вътрешна мивка и… о, Боже, каква дързост – вътрешна тоалетна! Лека-полека старите сухи дупки станали неподходящи за целта.\nТук трябва да отворя една скоба, за да вкарам понятията сива и черна вода (gray/black water).\nВсичката вода, която се използва в едно домакинство БЕЗ тоалетната, е сива вода. Мивки, душове, миялни, перални, всичко това е сива вода. Вода, в която има изпражнения, е черна вода.\nВ текущите водопроводни практики, най-нормалното нещо е цялата вода от един дом да се събира по една обща тръба и да отива някъде си. Проблемът тук е, че много по-големият процент на употребена вода е сива и реално малкия процент черна „осира“ сивата. Хм, кавичките комай са излишни?\nОтделен проблем е, че ползваме чиста питейна вода в тези системи, но млъкни сърце, отново!\nКогато имаш система, изливаща кубици черна вода всеки месец някъде в двора – имаш сериозен проблем. Започват анаеробни процеси, започва просмукване на патогени в почвата и подпочвените води, проблемът се усложнява значително.\nКрай на скобата!\nТрябва да се има предвид, че в последните години употребата на компостни тоалетни, противно на очакваното, се увеличава. До толкова, че световната промишленост започна да произвежда и продава решения по темата. Включително специални тоалетни чинии и клекала, контейнери, инфраструктура и тн. Реално това е противодействие на „класическия“ модел, макар че е спорно кое е по-класическо…\nПри компостните тоалетни се търси сухата система. За да са най-ефективни, добре е самата чиния или клекало да имат сепаратор за урината и в контейнера да влиза само сух матрял. Където се смесва най-често с талаш (високо въглероден материал). След запълване на контейнера, същия се изсипва на отредено за целта място, където да се компостира. Това е т.нар. humanure compost – компост от човешка тор. Тук препоръчвам книгата The Humanure Handbook.\nЗа обща информация ми се ще да споделя, че покрай ковид-19 мерките у нас, семейството ни се изнесе от София в посока недовършената ни къща на село. Където, в продължение на почти 6 месеца, ползвахме вътрешна компостна тоалетна.\nТъй като всичко беше набързо и самоделно, нашия вариант нямаше сепаратор и представляваше семпла дървена конструкция от стари дъски, със стара седалка за тоалетна чиния отгоре, а под нея – елипсовидна кофа от мазилка (която се оказа с точно такъв размер като седалката, много удобно). В кофата слагахме фин талаш от дърводелска работилница. Тази тоалетна седеше в бъдещата ни баня, към него момент – на мазилка и замазка.\nПроблеми с миризма имаше само когато някое от децата забрави да добави талаш след употреба, или се добавя недостатъчно талаш. Този проблем се решава елементарно, със смяна на кофата. Изпразнената кофа се оставя на слънце няколко дни.\nТакъв тип система, със съвсем малки подобрения – по-конкретно сепаратор за урината – може да се ползва целогодишно, вътре в къщата. Може да работи неограничено време без да се разваля. Не струва много, а може и да се направи от „боклук“. Не замърсява почвите и водите. Изходящия материал от нея е потенциално тор за градината. Единствената спънка е намирането на талаш, но веднъж като намери човек, количествата са нескончаеми. И, разбира се, иска повече работа от просто да натиснеш копчето на казанчето 😉\nАко не ви се налага да проектирате къща наново и да спазите изискванията на закона, но все пак не искате да правите/ползвате мокра септична яма, където се смесват сива и черна вода и всъщност изобщо да нямате черна вода, според мен една суха компостна тоалетна е най-доброто решение.\nВ стара къща, където се налага да се преправи водопровода, най-добре е да се заложи отделен кръг за изходяща сива вода и отделен за изходяща черна. Така, ако един ден решите да ползвате „нормални“ тоалетни вътре, поне няма да имате смесване на двете води.\nА сивата вода може да се пречиства биологично сравнително лесно и директно в градината. С попивни лехи, френски дренаж, мини-езера с подходяща растителност и други решения. В тази посока препоръчвам да проучите системата Солвива (сайт, книга, статия). Освен това, както ще видите в Солвива, ако вече имате изградени отделни щрангове за сива и черна вода, можете да имате „нормални“ тоалетни, които събират матряла за компостиране, без нужда от яма.\nКъм момента (2020 година), законовото положение е следното. Ако проектирате нова къща, или правите преустройка, която изисква разрешително за строеж, трябва да имате изходни данни от локалното ВиК дружество. В тези данни пише дали има изградена общинска канализационна система и дали можете да се включите към нея.\nАко няма, което е факт за по-голямата част от територията, вкл. в редица модерни квартали на столицата ни (теб гледам „Модерно“ предградие), имате реално само 2 опции според закона.\nПървата е водоплътно изгребно съоражение. С други думи, яма, която не пуска отрова в почвата и водите и всичко от нея се изпомпва. Някъде се правят с водоплътен бетон + хидроизолация. Другаде се правят със закопаване на полиетиленов контейнер (бидон). Обикновено се гони обем поне 5 кубически метра, но често е 10 и повече.\nПроблемите с вариант 1 са 2. Употребата на фекалка, галено наречена лайновоз, е наложителна и става абонамент. Ако се вика на месец или три, а всяко викане е дадена сума, за няколко години тази сума набъбва доста. Отделно, че в повечето случаи фекалките, в опит да спестят пари, просто отиват и изливат всичко някъде на полето или в някое поточе. Второ, процесът е анаеробен, съответно трябва да се предвидят отдушници и система за отвеждане на вонята, но каквото и да предвидите, вонята я има и някой ще я мирише.\nТук има разни „модерни“ разработки, където ямата от бетон се дели на 2 части, първата натрупва матрял за утаяване, втората е като преливник, в който влиза основно вода. После тази вода се отвежда гравитично с още един преливник директно в почвата. С това отвеждане реално се прецаква цялата идея на водоплътността… Опцията с добавяне на „таблетки“ само частично подобрява нещата, и то само ако намерите точно бактерии за анаеробна среда, защото другите просто не се развиват. Освен това, таблетките са си абонамент.\nОтварям пак една скоба за история, която се е случила на много места из страната през миналия век.\nВ селата в подходящ терен често устройството е такова, че къщите са по склоновете на баирите, а в центъра, ниското, е мегдана и чешмата. Логично, предвид, че в ниското е вероятно място да избие водоносна жила.\nПреди водопровода, водата е била безценен ресурс. Водата от миене е отивала в градината. Водата от къщното пране и къпане, ако е имало такова – също. Дори да переш на бара или тепавица, използвания „препарат“ е бил натурален сапун от осапунена свинска мас (т. нар. „бабешки сапун“). Кладенецът е бил като светиня. Водата за пиене в къщата се е пазила много зорко. Има набор народни поверия в тази връзка, прочее. Например, ако косъм от косата на жена падне в делвата или менецът с вода – превръща се на змия. Забрадките стават доста сериозно предпазно средство в тоя контекст… А самите съдове са покривани с чисти плътни кърпи.\nВодопроводът, който на практика прави водата ширпотреба, бърза, лесна и достъпна, променя постепенно това отношение.\nС въвеждането на водопровода и смесването на сива и черна вода, както и все по-голямата употреба на синтетични препарати в домакинството (козметика, пране, миене, в тоалетната и тн), започва процес по отравяне на подпочвените води. В резултат на който на селската чешма се пръква една табела, че водата е негодна за пиене… след като набор хора се сдобиват с стомашно-чревни проблеми, Е. coli, а и не само.\nНа практика това с ямите е externalising, изнасяне на проблем, който е тежък, но понеже го изнасяш, все едно изчезва. Но както знаем, няма такова нещо като „изчезва“ в природата. Този пример показва, че подобно изнасяне много скоро се връща като бумеранг…\nВтората законова опция е инсталирането на локална пречиствателна станция за отпадни води. Тази система, описана най-кратко, е като аеробна версия на септичните ями, в която отпадната вода се пречиства от естествени бактериални процеси, които обаче работят ефективно само в аеробна среда.\nПроблемите с опция 2 също са 2. ОК, ако целта ни е да извадим всички възможни проблеми, и с двете опции има немалко, но да се фокусираме върху важното.\nПървата спънка е, че подобна инсталация обикновено струва доста повече от обикновена септична яма. Обаче, ако презумцията е, че в момента няма никаква яма, с други думи проектира се наново всичко, или текущата стара е неизползваема, реално и опция 1 не е особено евтина. Изкоп, проект, кофраж, арматура, бетон, хидроизолация, инертен материал, обратен насип, отделно труд…\nВторият проблем е, че ЛПСОВ изисква техника, за да работи. Трябват компресор за въздух, ел. управление, електричество. Това е проблем само от гледна точка на някакъв глобален крах, който би секнал наличността на нужното за работата на такава система (макар че при такъв тип крах и вода в чешмата няма да има…). Все пак е добре да се има предвид. Дори да се повреди компресор, нужно е веднага да се подмени, защото ако мине повече време, аеробният процес спира.\nВъпреки това, ЛПСОВ за мен е значително по-доброто решение, защото дори при евентуален проблем, тя се свежда до обикновена водоплътна септична яма. С други думи, ако работи нормално е много по-добре, а ако не работи – е толкова добре колкото ямата. И не само това: ако сте подготвени с вътрешна компостна тоалетна като резервен вариант, тогава в случай на сериозен проблем, вашата ЛПСОВ ще събира само сива вода и пак ще сте много по-напред в екологично отношение.\nЛокална пречиствателна станция за отпадни води. Това звучи гордо 😀\nКогато започнах да разглеждам темата (някъде през лето 2010-то), на родния пазар нямаше особен избор; всъщност имаше само две решения, които вдъхваха някакво доверие. 10 години по-късно вече има доста по-широк набор опции. Български, чешки, унгарски, немски и тн. Тъй като не искам този материал да бъде твърде рекламен, бих препоръчал всеки да си направи сам проучването.\nОсновното важно нещо е да не се водите от цената. Българинът, бидейки майстор по всичко и разбирач по всяка тема, често пада в капана на „то това същото като другото“, макар едното да е двугърба камила, а другото еднорог. По статии и форуми, особено тия на „Направи си сам“, ще видите хора, които едва ли не от два бидона за вино и помпа за пералня искат да постигнат качество и резултат на инсталация, резултат от десетилетия разработка и подобрения…\nАко цената е основен препъникамък за вас, в случай на нов строеж ви препоръчвам да заложите в проекта изгребна яма и да ползвате компостна тоалетна. Ако това ви е прекалено първобитно (демек хем сърби, хем боли), препоръчвам да не планирате нов строеж, а да намерите стара къща с готова яма и да тровите на воля.\nТъй като производителите са доста, подходите и работата на ЛПСОВ също се различават. Най-разпространените модели – аеробните – разчитат на един компресор (помпа за въздух), която вкарва с маркуч вода в основния резервоар и така спомага за въденето на аеробни бактерии в добрата за тях среда (съдържаща храна и кислород). Помпата прави и т.нар. airlift – с помощта на въздух мести водата и матряла в различните части на системата, най-просто казано.\nСамият резервоар е обикновено разделен на няколко секции: в едната постъпва водата, аерира се, утаява се, натрупва се, прелива в съседна секция, там се натрупва, понякога има вторично утаяване и от там излиза от системата.\nНа пазара има вече и анаеробни решения, които са по-подходящи за периодично обитаване, например за вилата, но тъй като контекстът на този материал е къща за целогодишно обитаване от 1 или повече семейства, не мисля, че анаеробните станции са подходящи.\nВ най-общи линии, бъдете предпазливи и обмислете внимателно решението си, дори цената да изглежда ниска, ако една инсталация изисква:\nпериодично добавяне на таблетки, течности, препарати, подобрители, ускорители, бактерии и изобщо какъвто и да е материал (освен отпадната вода), който трябва да се купува;\nпериодично изпомпване на утайка или неразложени фракции от фекалка, дори периодът да е 1 година; ако е възможно с обикновена малка помпа за мръсна вода да източите след 5 години съдържанието от дъното, което ще е реално компост – това е ОК, но ако трябва да викате на 3-6 месеца камион, това не е ОК;\nзадължително активно вентилиране с техника, вентилационни отвори (тръби) на ниво терен, успоредна вентилационна инсталация, която да е отделна от тази в къщата, дори и пасивна вентилация не е препоръчителна, ако ще е на терен или ще иска отделно трасе;\nПоследната особеност, на която ще обърна внимание, е „размера“ на съоражението. В кавички, защото имам предвид това за колко човека е предвидена. С други думи, размерът определя колко вода може да бъде ефективно пречистена за единица време. Този размер се мери на брой обитатели.\nВ разговорите ми с други потенциални потребители на ЛПСОВ се среща мнението, че трябва да се вземе максимално голяма станция, защото не се знае утре дали няма да поканиш много гости или да се наложи баба ти да живее у вас. Това не е проблем. Няма нужда да се презапасявате. Ако имате станция за 5 обитатели и ви дойдат 20 човека на купон, станцията няма да блокира или да спре да пречиства. Ако ви дойдат 2 семейства на гости за седмица, станцията няма да се претовари.\nНякои инсталации имат специален „ударен“ режим, в който аерират по-често, или непрекъснато за даден период от време. По подразбиране компресорът работи по няколко минути на даден интервал. Ако се увеличи времето за работа и се скъси интервала, реално се ускоряват процесите и проблеми не би трябвало да има.\nСлед като водата премине през ЛПСОВ, с нея трябва да стане нещо. Класическото решение при проектиране е т. нар. попивен кладенец. Най-често е дупка в земята с бетонови пръстени вътре и 50-100 см дренажен камък на дъното.\nПонякога това не е възможно, поради високи подподчвени води или други особености в терена. Тогава се ползват хоризонтални полиетиленови попивни кладенци, които се вкопават по-малко. В краен случай се проектират попивни полета (leech field), но това е най-непрепоръчителният вариант.\nС попивните кладенци основният проблем е, че водата просто се губи. Това донякъде е въпрос на гледна точка , но все пак, ако сте платили водата, после сте платили за ЛПСОВ и пречистване, би било най-добре да използвате ресурса на максимум!\nДвете най-добри решения са събиране на пречистената вода + употребата ѝ за поливане на трайни насаждения (храсти, дървета, ливада), или попиването ѝ в почвата чрез дренажна тръба там, където водата би била нужна – например подпочвено в овощна градина или под жив плет.\nПървият вариант изисква вкопаване на контейнер за вода до/след пречиствателната. Това обикновено не е много евтино занимание, особено предвид, че голяма част от бидоните от 3-5-10 кубика не са предвидени за вкопаване в земята и има голям риск от спукване. А тези, които са предвидени за целта (дебелостенни, оребрени) са по-скъпи.\nНо подобен контейнер е инвестиция до живот. Няма UV стареене и механични въздействия, може да събира и дъждовна вода, може да се направи да събира или/или пречистена/дъждовна, има различни варианти. От него, с малка потопяема помпа, можете да си захранвате поливна система.\nВторият вариант реално е попивен дренаж и изисква да имате подходящ терен/наклон и още на ниво проектиране на двора и къщата да се вземат предвид тези неща. Ако е възможно да се вкопае една перфорирана тръба ф110 или ф160 в траншея 100 см дълбока, която да води в подходяща посока с лек наклон – супер!\nОтварям пак една скоба, за да уточня нещо важно, свързано с попивни кладенци и дренажи.\nПри изграждането на такива съоръжения, които вкарват немалки обеми вода в земята, винаги е добре да имате предвид къде ще отиде тази вода, предвид, че дори подпочвено, водата има тенденцията да тече надолу.\nЕдин реален пример: човек си прави попивен кладенец, в който вкарва само 4те улука от покрива и в резултат на комшията му в долната къща през есенно-зимния период мазето се пълни с вода до коляно. Да добавим мислено към този обем и 10-15 кубика пречистена вода всеки месец от годината…\nДренажът пък може да бъде изпълнен по различни начини и да има различна функция. Класическият френски дренаж може да отвежда водата например от основи на къща или зона в двора, но също може и да служи като поземно капково напояване, с други думи да се използва за попиване на вода, освен за отвеждане.\nРазликата идва от там, че обикновено дренажът няма източник на воден поток. Идеята му е като се натрупа вода в почвата да осигури път за водата с по-малко съпротивление и съответно водата да отиде на друго място. Затова и се нарича дренаж – оцедник.\nДокато в описания по-горе случай, дренажната тръба бива захранвана от непрекъснат воден поток – от пречиствателната станция (или преливника на контейнера за събиране на вода). По този начин водата, докато тече през тръбата, изтича през дупките и благодарение на чакъла наоколо попива в почвата.\nКак се изгражда този дренаж? С мини-багер и кофа 30-40 см се прави изкоп (траншея) дълбока 100 см. На дъното се насипва 20-30 см дренажен камък – това е объл речен камък, чакъл, който няма остри ръбове. При насипването се задава ръчно наклон – с нивел и мастар се следи насипът да върви леко надолу. При нужда се продълбочава повече единия край на траншеята, за да може да се зададе наклона.\nОтгоре се полага дренажна тръба ф110 примерно (има и по-големи, но надали ще са нужни, освен ако не се хващат примерно улуци от няколко големи покрива). Тази тръба е на дължини от 6 метра и върви с муфа за лесно снаждане. Всички сегменти тръба се увиват в 2 слоя геотекстил, завързан към тръбата на няколко места. Текстилът спира навлизането на корени от растения и седименти от почвата в тръбата.\nТръбата се засипва с още 20-30 см дренажен камък, а отгоре се връща почва от изкопа. В края на трасето, където свършва тръбата, е добре да се изкопае по-голяма дупка, например 2 кубика, която да се напълни с дренажен камък и да работи като финален буфер / попивен кладенец, в случай на голям наплив вода, която не може да бъде усвоена по трасето. Отгоре отново се връща почва.\nВ зависимост как ще е изпълнена системата и колко вода влиза в нея (само сива вода, само изход от ЛПСОВ, външни мивки, улуци, колко, от каква площ) трябва да се обмисли добре посоката на водата и какво се случва при натрупване/насищане, на къде би текла в почвата, би ли направила проблем надолу по терена и тн.\nА най-добре е да се комбинират двете решения. След ЛПСОВ да има контейнер, който след напълване да прелива в такъв попивен дренаж. По този начин винаги ще имате максимално количество събрана вода за употреба, а при напълване – водата ще си отива и попива на полезно място сама.\nФинално ми се иска да опиша самия монтаж на инсталацията, за обща представа.\nПредварително трябва да се направи изкоп по габаритни размери на производителя. За 4те фирми, които съм проучвал, изкопите са около 15 кубика (250х250х250 см). Ако вкопавате примерно 5 кубика резервоар, изкопът става двойно по-голям. А локацията на изкопа трябва да е сравнително близо до къщата. Та обмислете внимателно в аванс къде ще е удобно да има капаци на шахти и евентуално външно табло.\nНа много места в страна няма възможност за толкова дълбок изкоп с обикновен багер – ако имате начин проучете в аванс, защото ако ударите много твърда скала, трябва да се вика багер с къртач.\nПръстта от този изкоп ще ви остане цялата, така че мислете къде да се трупа и как ще се ползва след това. Около самата станция винаги се пълни с речен филц, което е дребен объл чакъл, фракция 4-22 обикновено, като само повърхността се засипва с пръст. Тъй като при копането най-добрата пръст ще остане най-отдолу, практично е да се направи една купчина с горния хумусен слой, а до нея – с всичко надолу.\nЩе ви е нужен и филц с обем на изкопа. Ако имате 30 кубика изкоп, значи 30 кубика филц. Което са примерно 2 средни четириосеви камиона. Вероятно ще ви остане, но по-добре така, отколкото да не стигне.\nЗа денят на монтажа ще трябва да осигурите мини багер (4-5 тона), който да копае при нужда за финални щрихи и да пренесе и спусне станцията в дупката. Ще трябва и мини бобкат, който да носи филц и почва. На теория е възможно да стане с фадрома (комбинирана машина), но това изисква да имате повече свободно място.\nПърво се насипва подложка от филц, трамбова се, нивелира се инсталацията, засипва се на 50%, пускат се всички ВиК и Ел разводки и се дозасипва. Покрива се с почва, нивелират се капаците и това е. Всички фирми, с които съм говорил, правят монтажа в рамките на 4-8 часа или 1 ден, ако всичко е налично и точно. Употребата на станцията може да почне веднага.\nЦелта на това матрялче е двуяка.\nОт една страна се надявам да съм разубедил поне един човек от употребата на мокра септична яма. Дори само това ще осмисли цялото писание. Ако в момента се ползва такава, да се мине на отвеждане само на сивата вода в нея също не е лоша първа стъпка.\nОт друга страна се надявам да съм насочил поне един човек към компостните тоалетни, защото те са устойчиво и елегантно решение с нулеви загуби и са само края на една дълга верига размисли в природна посока, като се почне от градинарство, хранене, здраве и тн.\nВ никой случай целта не е била да ви рекламирам ЛПСОВ, макар да стана леко така, просто защото покрай инсталацията на нашата се запознах с детайли… които щяха да са ми много полезни в началото на процеса на планирането. Та ако съм успял на един човек да спестя проблеми и главоболия постфактум, програмата е преизпълнена.\nКакто винаги в края на тези обемни материали, приканвам всички с въпроси да ми пишат по мейл – винаги отговарям, дори да отнеме няколко дни (или седмици).\nAuthor БобиPosted on 15.01.2021 02.03.2022 Categories Земни, Размисли2 Comments on Фекална тема №1\nПарцел или къща – какво да купя?\nТова блогиране е нещо като допълнение и съпътстващо оригиналния материал Дом (от 2014 г.), където описах някои съображения при избор на парцел в село с цел строеж на фамилна къща за целогодишно обитаване. По-късно добавих и неудобната Фекална тема №1.\nПрез изминалите години, откакто публикувах Дом, че и от преди това, когато захванахме нашето търсене, немалко мои приятели, познати, а и случайни хора се допитваха до мен по въпроса, поставен във заглавието. Това е една дилема, на която няма еднозначен, правилен, или изчерпателен отговор.\nОсновна задача на този материал е да ви накара да помислите и да си дадете отговори на въпроси, които може би не сте си задали до момента.\nИ двата материала (Дом и този) предполагат, че нямате неограничени финанси. Ако това е случаят, просто си купувате каквото искате, където искате и правите каквото ви харесва.\nКъща, в контекста на това блогиране, значи парцел със стара, но сравнително обитаема жилищна постройка в него, обикновено 20+, но стигаща до 100+ годишна. Новото строителство, особено това след влизането ни в ЕС (2007), като цяло не е обект на този материал, макар че и там може да има доста забавни проблеми.\nНай-очевидният плюс на една къща е нейното наличие. Възможността веднага да се влезе в обитание и на място да извършват подобрения.\nНапример, ако сте под наем в квартира за 500 лв/месец, тези пари могат спокойно да покриват вноска по заем, с който да купите стара къща и да се нанесете, стига да е годна за обитание.\nИма един скрит, но важен, психологически плюс, съдейки по разговорите ми с хора. Явно за много е трудно да си представят от нулата до завършен вид една все още несъществуваща постройка и им е по-лесно да се наместят някак си във вече съществуващи обеми. Дори само този момент може да е достатъчен да наклони везните.\nОгромен плюс, за който малко хора си дават сметка, е липсата на нормативни „пречки“. Ако решиш да не си изолираш старата къща, това си е само твой проблем. Но ако решиш подобно нещо за нов строеж, това става проблем на общината и няма да получиш разрешение за строеж. Ако имаш дупка в земята с името „септична яма“ (а дори и да нямаш и да решиш да си изкопаеш), никой не те пита за нищо. Но ако решиш да строиш наново, няма да стане с една дупка в земята 🙂\nСъщото важи за доста неща, свързани с проектирането и изпълнението на ново строителство. За мен лично това са позитивни „пречки“ – добра енергийна ефективност или земетръсоустойчивост примерно са в моя полза. Но е факт, че не са въпрос на избор – не можеш без тях при нов строеж.\nАко купиш стара къща, може прозорците да ти духат, покрива да ти тече и през стените да влизат мишки, но в момента не знам за наредба, която те задължава да направиш нещо за отстраняването на тези проблеми.\nТози вариант е много удачен за хора, които се смятат за майстори и имат умения и преди всичко – свободно време и нерви. Ако сте ОК да прекарате следващите години в ремонт на къщата (често до края на живота ви), като спестите доста пари от труд и направите всичко като за вас си, една стара къща няма да ви уплаши.\nИ накрая, макар че не е маловажно, обикновено покрай имот с къща идват доста прилежащи дреболии, които, обаче, ще ви спестят нерви и пари. Най-вероятно ще има читава ограда, която често не е факт при един гол парцел. Кладенец и/или сондаж. Облагороден двор и асма или поне няколко овошки и лози в плододаване + цветя. Барака за инструменти, стопанска постройка, кокошарник, торище. Керемиди, тухли, бенотови колове и всякакви други неща, останали от строежа. Чугунена печка за отопление и готвене. Понякога има пълна посуда, макар и стара. Мебели. Натрупан през годините дървен материал, или железа, които винаги ще ви потрябват. Различни контейнери като бидони, бурета и каци, тави и казани. Мога да изброявам доста… Това са неща, които може да ви изглеждат като боклук при огледа, но в действителност са съкровище, което ще оцените едва когато ви дотрябва нещо, а го нямате и трябва да се купи.\nОт парична гледна точка, често пъти къща с декар двор в село на 50-60 км може да струва колко декар гол парцел в село на 15 км от „опорната точка“ (града).\nРеален пример. По цени от 2012-14 година, в село на 60 км от околовръстното на София се продаваше къща, строена в началото на 80те, изцяло годна за обитаване, 200 квм РЗП с гаражите, локално парно, 900 квм облагороден двор и тн, за същите пари, за които можеш да купиш 500 квм празен парцел в село на 10 км от София.\nЩе кажете – ама то много е далече, ама то там сигурно има само цигани, ама то да не е до някоя мина за уран, ама то да не е до сметище, ама то да не са комшиите луди пияни чалгаджии и съдържатели на публичен дом, заложна къща и казино в едно, ама, ама, ама…!\nНямам идея за конкретния случай, но цената на къщата беше само малко по-ниска от средно пазарна, с други думи имаше сходни имоти със сходни цени. За всичко останало – не е зле да си направите проучването, което съм описал в Дом, за да намалите шанса от изненади.\nМоето лично мнение е, че ако търсите най-евтиния възможен вариант (моля обърнете внимание на силното ударение върху най-евтин – то значи, че всичко друго ще е незначително или на заден план), купуването на стара, годна за обитаване къща, в малко по-отдалечена локация, е най-доброто решение за вас.\nТова ще означава, че в най-непосредствено бъдеще няма да се налага да наливате пари в къщата и можете да заживеете веднага. Препоръката ми е вторият приоритет след цената да бъдат добрите комшии.\nИ все пак, внимавайте с евтиното. Ето една автомобилна аналогия. Между голфче за 1000 лв и Tesla Model X за 200 000 лв има непреодолима разлика. Колкото и пари да се налеят в голфчето, няма да достигне комфорта, безопасността и ефективността на Model X.\nДа, примерът е краен, но идва да покаже нещо. При една проблемна къща може да се окаже, че колкото и да я „оправяте“, все няма да е добре. Ако изходът е сриване до основи и наново, това приравнява имота до гол парцел.\nНапълно уважителна е и линията „я че си кютам у гоуфо“! Въпросът е от самото начало да сте горе-долу наясно какво ви очаква, а не да влизате в психодрами и депресии и накрая да се откажете, че и семейства се разтурват… Познавам впрочем двойка англичани, които са предпочели този вариант. Една година живяха в 1 стая, без баня и тоалетна, докато си правиха сами ремонта (събарянето и наново) на останалата част от къщата. Трудно, но евтино! И в процеса се научават много нови неща.\nДвата основни минуса на „завареното положение“ са: не знаеш какво точно получаваш и не е такова, каквото го искаш.\nВ една готова постройка е трудно да се разбере какви са технологията на изпълнението и материалите. Документация често липсва, а може и да е непълна или е неточна. Може би в нотариалния акт пише „двуетажна постройка с РЗП 120 квм“, на живо има 3 етажа къща + таванско с общо 200 квм, а архитектурния план е типов от соц време за едноетажна вила 60 квм. Може би в имота има две постройки, а в кадастъра е отбелязана само една и то на друго място.\nМоже би мазилката да е паднала на една стена – поне ще видиш какво има под нея, но знаеш ли каква е другата стена и защо е паднала тук мазилката? Може би каменната основа е почнала да поддава, което е довело до напукването на едната стена, а не „от годините е“. Може би попа в мазето е прояден, но са го покрили с декоративна ламперия, да не си личи („почнахме тука да правим механа в мазето, ама на…“ – реален случай, както и примерите надолу).\nМоже би едната стена е зидана с плътни единички и е по-тънка, другата с четворки втора ръка, а половината от тях са завъртяни с отворите напреко и сега духа и през мазилката.\nМоже би има основни проблеми с дренажа, особено от как комшията отгоре направи попивен кладенец, та мазето е цяла зима под вода и мухъл, но ти си на оглед през август. Може би „току-що ремонтирания“ покрив е просто стъкнат колкото да не тече в слънчеви дни.\nМоже би къщата е пльосната в най-неудобния край на двора и е цял ден в сянка от съседите или с лице директно на улицата и няма преден двор. Или е разположена така, че не остава място за игра с децата. Или е построена на ограда с комшиите, които се дразнят изключително много на тоя факт и ще ви стъжнят живота, макар баща им, който е завещал къщата, да е бил ОК. Може би всички стаи са преходни. Може би стълбището е външно, тоалетната също. Може би верандата е от грешната страна.\nВсеки ще има различни критерии и точно тук е разковничето. Колкото повече критерии и виждания имате за това как трябва да са нещата, толкова по-трудно ще е да се примирите с готова къща (и всъщност всичко в живота).\nВариантът „къща“ е повече за хора с нагласата „ще се нагодим някак“, „ще го измислим в движение“, „ще свикнем“, „ще го оправим после“.\nАко сте от типа хора, които знаят как да се нагодят във всякакви обстоятелства, трудности и неудобства в дългосрочен план не ги плашат, или пък ако имате мега фиксиран бюджет и нищо друго няма значение, според мен къщата е по-добрият вариант за вас.\nАко имате по-силно изразено мнение, по-често гледате да промените заобикалящата ви среда, вместо да се нагаждате, знаете какво искате и често как да го постигнете, предпочитате да знаете кое как е направено и работи, според мен имате нужа от празен лист. В краен случай – къща, която можете да сринете до основи и да преизградите по ваша концепция. Ако успеете да го направите без знанието и одобрението на общината (щото знам и такива случаи), вероятно сте хванали някой бог за шлифера 🙂\nРузвелт е казал „Направи каквото можеш, с каквото имаш, където си.“ Това е доста добро описание на варианта със стара къща.\nАз лично също съм привърженик в умерена степен на това твърдение, но контекстът е много важен. Ако сте с няколко деца, нямате друго собствено жилище, нямате „спасителен план“ и възможност за „стъпка назад“, добре е да имате доста трезва оценка за нивото на компромиса, който можете да направите във всяка една посока, преди да вземете решение. Говорим за основно жилище за целогодишно обитаване, а не виличка за 10 уикенда годишно, и то лятото…\nПарцел, в контекста на това блогиране, значи урегулиран имот (УПИ), в който няма жилищни постройки, най-често е гола поляна, гъсталак или запусната овощна градина с бунгало и клозет. Понякога има ограда. С други думи – празен лист, върху който да начертаеш мечтите си.\nНай-големият и явен плюс на парцела е възможността да планираш всичко от нулата, да разположиш нещата както ти се иска. Всеки, който си е чертал замечтано на лист разположението на мебелите в бъдещата си дневна например, е дизайнер, било то и неумишлено.\nДизайнът е процес на намиране на решение на даден проблем, без значение от контекста (жалко е, че в последните години хората смятат, че дизайн = визуален дизайн).\nКогато гледате една поляна и си представяте че точно тук ще е идеално за беседката, а ей там ще бъде най-удобно за лехите с подправки, пък насааам и после еееееейййй така ще минава пътечката покрай къщата към зеленчуковата градина – вие всъщност правите дизайн. Ако можете да се обосновете и с доводи, базирани в реалността, а не просто „щото тъй“, тогава може би дори правите нелош дизайн!\nРазбира се, това умение може да се практикува и при покупката на стара къща и в кое да е заварено положение, но един празен лист дава възможност за пълно разгръщане на идеите. Освен това, на стара къща ако почне основен ремонт и преправяне, обикновено изскачат сума други проблеми, което вдига нивото до „Парцел“.\nАко сроковете не ви притискат, празният парцел ви дава възможност за сериозно наблюдение, преди да вземете решение. За препоръчване една пълна година, за да видите през всеки сезон какво се случва с имота.\nКъде пада сянката, къде се задържа снега, на къде тече и се събира водата, къде са навяти есенните листа, къде какво расте, от къде идват основните ветрове, на къде ви водят краката като влезете в парцела и още доста неща (част от тях съм описал в Дом).\nТози най-основен плюс се транслира с още по-голяма сила в създаването на къщата, на дома. Всеки, който е сменил по няколко жилища / квартири, има ясна представа кое му е по-удобно, какво предпочита, кое къде да бъде спрямо другите неща като стаи и обзавеждане…\nВъзможността да вложиш себе си в изграждането на представата за дома е вероятно второто най-добро нещо, след това да го изградиш със собствените си ръце.\nОбикновено, когато водя такъв разговор с някой, в тоя момент ме прекъсва с „Е добре, това не е кой знае какъв плюс, даже ми отива към минус леко!“ или „Оо, това е много сложно, то трябва да си архитект!“.\nПърво, че не е нужно да човек да е архитект или ландшафтен дизайнер, а е нужно основно да знае какво иска. Реален архитект ще пренесе всички желания в арх. план и проектната документация, но за да го направи така, че да ви харесва, трябва да можете много добре да обясните какво искате и защо. Второ, ако принципно ви притеснява да създавате неща от нулата, най-вероятно покупката на гол парцел не е за вас.\nСтроеж от нулата позволява не само да го направите както ви се харесва, а и да вложите съвременни технологии в изпълнението. Нещо, което е доста сложен и мръсен процес при една стара къща. Като почнем от смяна на покрив, през пълно саниране на фасада и подмяна на вътрешни инсталации, изграждане на отопление и/или вентилация, мазилки и подове… всичко това е изключително тегаво да се случи при вече обитаема къща, ако нямате къде да се изнесете за 3-6-12 месеца. И в този случай отпада голяма част от предимството на старата къща – цената. Докато при нов строеж тези процеси са част от нормалните стъпки.\nКогато купувате гол парцел, възможността за спекула с цената е значително по-малка. В процеса на нашите огледи сме виждали много сходни къщи в едно и също село, през 2-3 улици, с разлика в цената 3 пъти. Това кара човек да се чуди и да размишлява върху невъзможния философски въпрос без отговор „Що тъй?!“\nРядко има такова раздуване при парцелите, защото и хората в селото, и брокерите, знаят перфектно колко е нормалната цена за квадратен метър УПИ и съответно какви „екстри“ биха променили имота.\nАко, да речем, средната цена за парцел в селото е 20 евро/квм, можете да очаквате цени от 15 (за тия с по-кофти „екстри“) до към 25 (за такива с правилна форма, с добър достъп и изложение). Всички извън тези разумни граници са съмнителни и си направете много добре проверката преди това.\nНо цената на парцела обикновено е малко перо в общата сума, строежът е значително по-скъп.\nТъй като въпросът „колко струва строежа“ е толкова обширен, че заслужава отделно блогиране, ще заложа само някои репери за ориентир.\n180-220 евро/квм е нормална цена за груб строеж, изпълнен от фирма с нулев ангажимент за инвеститора, освен да подписва документи и да дава пари. Това е цена от годините, в които се интересувахме и събирахме оферти (2014-2016). Цената предполага основи, целия бетон и зидария и покрив. Вариацията идва основно от типа на изпълнителя, архитектурния и конструктивния план и заложените материали. НЕ ВКЛЮЧВА дограми, мазилки, изолации, инсталации и всичко от там насетне.\nЦената е „фирмена“, ще рече, че строежът се изпълнява от отговорна фирма или бригада, с минимално нужно участие и присъствие от вас. Обикновено срокът за изпълнение на 1-2 етажна постройка с РЗП 150-250 квм е 2-4 месеца.\nРазбира се, какво значи „квм“ е една съвсем отделна тема! Виждал съм проект с РЗП 300 квм, от които обаче 100 квм бяха тераса/веранда. Цена за грубия строеж: 200 евро/квм.\nЧовек ще си каже – нормално! Обаче ако изключим терасата, която е просто „покрива“ на една от стаите и няма особена причина да влиза в сметките, цената излиза 300 евро/квм.\nАко имате време, умения и желание, както и много приятели-строители, цената може да слезе значително надолу. Оправяйте си сами документацията, организирайте си всичко по строежа, викайте си машини, поръчвайте си материали, работете с приятелите и създайте дом за чудо и приказ! Поздравявам ви!\nАко нямате, обаче, ще трябва да минете по „фирмения“ ред. Освен цената за груб строеж, ще ви трябват (ориентировъчно) още толкова за довършителните работи, като дограми, инсталации и отопление, изолация вън/вътре, мазилки, шпакловки, замазки, а също и ЛПСОВ, огради… От там почва интериорната сума – подови настилки, бои, парапети, первази, мебели, техника и уреди, осветителни тела, забавление и тн. Това са базови цени. Ако желаете да затънете в лукс, не мога да ви помогна. И тук е точното време да минем към минусите!\nВъв филма „Черна котка, бял котарак“ селският мафиот Дадан обобщава световното положение с фразата: „Ако имаш проблем и не можеш да го решиш с пари, ще го решиш с много пари!“.\nТова е и основния минус на варианта с парцел. Строеж от нулата струва скъпо, става бавно, а често и двете. При достатъчно много пари, има фирми, които строят до ключ + пълен интериор и въпреки, че не съм имал общуване с такива, от трета страна знам срокове от типа 6-9 месеца за къща до 200 квм РЗП с включено всичко, мебели, елуреди, осветление, килими… При цена от около 1200 евро/квм (през 2016та). Която вероятно не е нереалистична, но все пак, трябва да ги имаш готови за година.\nАко сте на вълна къща с гредова конструкция (тип сглобяема, сух строеж), вероятно сте си направили проучването и знаете, че този вид строителство не е по-евтино, ако е изпълнено както трябва – с вносен дървен материал, читави системи за изолация и фасада и покрив и тн.\nТова, което може да спести пари при този тип строителство, е характера на самата система – тнар human scale construction, или строителство в човешки мащаби. Не са нужни големи машини и екип от двама души с циркуляр и винтоверт може да направи почти всичко от-до. По темата препоръчвам този ентусиаст.\n„Авангардното“ строителство, това със естествени материали, при което например се ползват конопени панели за изолация, или се пълнят стени с целулоза, или вълна, после се маже с глина, или се зида със сламени бали – всички тези методи са супер, но не мислете, че за изработката от нулата на къща със светла площ вътре 100 квм парите ще са значително по-малко.\nАко наемете хора да го правят 1) има изключително малко хора у нас, които знаят какво и как се прави и 2) няма да спестите пари от труд. Ако го правите сам, има силна вероятност нещо да се обърка, а при този тип строителство една обърната мембрана = край на къщата.\nАко вземете оферта от изпълнител от висок клас (няма да ви насочвам, но не е трудно да се ориентирате в пазара), ще видите сходни цени на класическото строителство при съпоставими етапи, например затворена с дограми, а вътре по БДС.\nКуполните конструкции (geodome) изискват най-ниска базова сума за конструкцията и стават най-бързо. И все пак, висок купол, за да имате 2 етажа с 150 квм РЗП, ще глътне 10-15К лева. Без да броим основа, покриване, изолация, дограми, вътрешна конструкция и разделение, стълбище и тн.\nВ този вид строителство цената на квм РЗП е пропорционално най-ниска, предвид това, че основата може да е стъпкова, а покривът се явява и стена, но има и компромиси, които трябва да се направят. Като например живот в стая с 2 прави стени, 1 прав ъгъл и 1 обла стена. Или странната геометрия на прозорците, или още по-странните им навесчета, ако са правоъгълни. Или как се полага 20 см вата в извита стена на триъгълници и как се облича после с разкрой на ОСБто… Всяко решение има своята цена и последствия! А и не е маловажно преди да почнете дори да мислите за такова изпълнение, да минете на консултация през технически отдел на общината или главния архитект, за да се уверите, че няма да ви бъде спрян проекта…\nС две думи, физически невъзможно е да излезе много евтино, дори да направите всичко сами от нулата, най-малкото, защото е нужно да се спазят някои разпоредби като земетръсоустойчивост и енергийна ефективност. А те водят след себе си определени обеми, конструктивни решения и инсталации.\nОсвен стойността на строежа, други забавящи или затрудняващи моменти обикновено са липсата на каквато и да е инфраструктура, често може да липсва дори път, но много пъти няма ограда, няма начин да си вкараш колата в парцела, няма удобно място дори за стоварване на материали.\nГол парцел също рядко има редовни партиди за ток и вода. И тъй като в рамките на този материал не разглеждаме off-grid решения, без присъединяване към ток и вода ще е невъзможно да започнете строежа. А дали, кога, как и колко ще струва това присъединяване си е отделна драма и трябва да се проучи предварително. Като цяло, ако няма вода и ток пред имота, ама наистина пред, а не на 250 метра през хълма, операцията ще се усложни и оскъпи доста.\nВариантът с нов строеж е добър в случаите, които не ви притискат чак толкова времето или финансите. Ако можете да си позволите да разсрочите проекта и да го финансирате поетапно, или обратно, ако приготвите предварително голяма сума пари. Ако имате хора, които могат да помогнат с груб строеж или довършителни. Ако имате умения да движите такъв проект сами, без нужда от фирма.\nПри всички положения избягвайте този вариант, ако имате супер фиксиран бюджет, защото докато можеш да преглътнеш една стара къща, макар и мизерна, но все пак годна за обитание, един груб строеж е невъзможен за обитание без да бъде завършен. А завършването е пълно с непредвидени и несъобразени разходи, които непрекъснато разтеглят бюджета.\nТози вариант е идеален, когато имате нужда да направите нещата както вие си ги искате, не само вътрешно и външно, а цялостно като разположения, посоки и оформление. Когато по някаква причина не намирате подходяща готова стара къща, или всички намерени все им има нещо. Когато е немислимо за вас да направите голяма инвестиция за нещо, което няма да ви удовлетворява. В крайна сметка, кеф цена няма.\nБета версията на този материал събра доста гневни писма по мейла. Това само ме провокира да продължа в същата посока 🙂 ! Има ли гневни, винаги е позитивен индикатор.\nВажно уточнение е, че статията не е за всеки и не може да покрие всички видове частни случаи и контексти. Всъщност тя е насочена към един много тесен сегмент хора, към които се числи и моето семейство. Така че ако текстът поражда у вас киселини и запенване по краищата на устата, всичко е наред – просто знайте, че сме различни.\nНаписах статията основно защото информацията в нея ми липсваше горко когато търсихме ние своето място и се лутахме по оферти, къщи и имоти. Ако тази информация я имах в аванс, щяхме да действаме по различен начин при избора, проектирането и строежа.\nИ финално, ако някой има нужда от съвет, насока или просто рамо, на което да поплаче след поредната осерация от майсторите – съчувствам ти, пусни два реда по мейла 😉\nAuthor БобиPosted on 31.10.2020 02.03.2022 Categories Земни, Размисли2 Comments on Парцел или къща – какво да купя?\nPrince Ea, „I just sued the school system“ – превод\nАйщайн е казал: „Всеки е гений!“\nНо ако оценяваш рибата според нейната способност да се катери по дървета, тя ще прекара целия си живот, мислейки, че е глупава.\nДами и господа съдебни заседатели, днес делото е срещу модерната образователна система. Радвам се, че успяхте да дойдете!\nНе само, че системата кара рибите да се катерят до върха на дървото, но и после да слязат и да тичат 10 километра.\nКажи ми, Училище, гордееш ли се с това, което правиш? Превръщаш милиони деца в роботи – смяташ ли, че това е забавно?\nИмаш ли представа колко деца се чувстват като тази рибка в училище? Плуват срещу течението, никога не могат да изявят истинските си дарби, смятат, че са глупави, вярват, че са безполезни.\nНастана момента да спрем с извиненията! Призовавам на скамейката Училището и го обвинявам в убийството на творческата мисъл и индивидуалността, както и в интелектуално подтисничество. Това е антична институция, която е надживяла употребата си.\nВаша чест, с това приключвам моята встъпителна реч, и ако разрешите да представя доказателствата по обвинението – ще го докажа.\nТова е съвременен телефон – познахте го веднага? А това е телефон от преди 150 години. Имат голяма разлика, нали? Това е модерна кола. А това е кола от преди 150 години. Голяма разлика, а?\nСега вижте това. Съвременна класна стая. Ето и класна стая от преди 150 години.\nНе е ли срамно, че повече от век е минал без никаква промяна. А твърдите, че подготвяте учениците за бъдещето? В лицето на тези доказателства, бих искал да ви попитам – за бъдещето ли ги подготвяте, или за миналото?\nНека бъде записано в протокола – училището е създадено, за да обучава фабрични работници. Което обяснява защо подрежда децата в редички, кара ги да седят мирно и тихо, да си вдигат ръката, ако искат да кажат нещо, дава им кратка почивка да се нахранят, а по 8 часа на ден им вменява какво да мислят. О, да, и ги кара да се съревновават, за да получат А (шестица) – буква, с която се отбелязва качеството на произведената стока.\nРазбирам – едно време нещата са били различни. Всички ние имаме минало, аз самият не съм Ганди. Но днес нямаме нужда да правим зомбирани роботи. Светът се е развил и сега имаме нужда от хора, които мислят творчески, новаторски, критично и независимо, със способността да общуват.\nВсеки учен ще ви каже, че няма два еднакви мозъка. И всеки родител с 2 или повече деца ще го потвърди. Затова моля обяснете – защо третирате децата като формички за сладки или бейзболни шапки? „Един размер за всички“ – това е глупост!\nИзвинете, ваша чест! Но ако един лекар предписва еднакво лекарство на всичките си пациенти, резултатът ще бъде трагичен! Толкова хора ще се разболеят!\nНо в училището става точно това! Това е образователна небрежност. Когато един учител стои пред 20 деца, всяко с различни нужди, различни способности, различни мечти… А вие им преподавате едно и също нещо по еднакъв начин. Това е ужасяващо!\nДами и господа, обвиняемия не трябва да бъде оправдан. Това вероятно е едно от най-жестоките престъпни деяния, извършени в историята.\nНека споменем и как Училището се отнася със служителите си.\nОтхвърля се, искам да чуя обвинението!\nУчителите имат най-важната работа на планетата, а заплатите им са ниски – това е срамота! Не е чудно, че измамените в случая са учениците.\nНека бъдем откровени. Учителите трябва да получават колкото и лекарите. Защото лекаря може да направи сърдечна операция и да спаси живота на детето, но един велик учител може да достигне до сърцето на детето и да му позволи наистина да живее.\nУчителите са герои и не са проблема. Проблемът е системата, която не дава възможности или права. Учебните програми са създадени от хора, които не са преподавали и ден през живота си и са обсебени от тестове и стандартизация. Те смятат, че успехът в живота да зависи от задраскване на отговори в тест! Това е ненормално.\nВсъщност, тези тестове са прекалено груби и трябва да бъдат извадени от употреба.\nНо ако не вярвате на мен, чуйте думите на Фредерик Джей Кели – създателят на тестовете. Той казва, цитирам, „тези тестове са прекалено груби и трябва да бъдат извадени от употреба.“\nДами и господа съдебни заседатели, ако продължаваме по този начин, резултатите ще са фатални. Не вярвам на училищата, но вярвам в хората. И ако можем да персонализираме здравеопазването, колите и Фейсбук страниците си, то е наш дълг да направим същото с образованието.\nДа го обновим, променим и да премахнем „училищния дух“, той е безполезен.\nТрябва да работим да съживим духа на всеки един ученик. Край с „базовите познания“, трябва да достигнем до същината на всяко сърце и всеки предмет. Да, математиката е важна, но не повече от изкуството или танците. Нека дадем на всяка дарба равен шанс!\nЗная, че звучи като мечта, но държави като Финландия правят впечатляващи неща! Имат по-къси учебни дни, учителите вземат добри заплати, домашните не съществуват, а в училище се фокусират върху съдействие, вместо съревнование.\nНо най-добрата част е, че тяхната образователна система превъзхожда по резултати всички други, по целия свят. Държави като Сингапур вървят по техните стъпки.\nПрограми като Монтесори, Кан академия – няма универсално решение, но нека направим първата стъпка. Защото, макар учениците да са само 20% от населението, те са 100% от нашето бъдеще.\nНека се погрижим за техните мечти и кой знае какво ще постигнем! Това е света, в когото вярвам. Свят, в който рибите вече не ги карат да се катерят по дървета.\nAuthor БобиPosted on 03.10.2016 Categories РазмислиLeave a comment on Prince Ea, „I just sued the school system“ – превод


Даниела Желязкова: Уличната инфраструктура в “Северен” е в лошо състояние | ДСБ Пловдив\nWritten on December 25, 2007 at 10:32 by ДСБ Пловдив\n– Наистина най-тежките катастрофи стават в район “Северен”, тъй като трафикът на коли тук е най-натоварен и най-динамичен. Тук са 5 входно-изхoдни артерии на града, има много обществени и административни сгради. Това което сме направили за регулация на кръстовищата не е достатъчно. Предстои реализация на 4 големи инфраструктурни проекта, а именно – подлез на колелото на Панаира, разширение на ул. “Победа” с втори мост на Герджика, което в момента се реализира, реконструкция и разширение с 600 паркоместа на бул “България”, детелина на Карловския надлез, което като съоражение ще извежда потока от автомобили към Северната индустриална зона и към Централна гара. С тези проекти се надявам, че ще се облекчи движиението и произшествията ще станат по-малко.\n– На какъв етап е ремонтът на булевард “България”?\n– В момента тече ремонт на бул. “България” като се полага водопровод от 4-ти километър до бул “Васил Априлов”. Това е вторият етап за реконструкция на булеварда. След това ще следва подмяна на настилката и изграждане на тротоари.\n– Има ли и колко са опасните сгради район “Северен”?\n– В район “Северен” няма опасни сгради, защото тези които бяха опасни бяха съборени. Комисия назначена от мен описа всичките опасни постройки и те бяха премахнати. Отделно има 22 предписания за ремонт на фасадни мазилки на сгради в района, като изпълнението го следим.\n– В сферата на културата доста мероприятия се правят в района. Тази политика ще продължи ли да се доразвива?\n– В района успяхме да изградим открита сцена “Рибница”, благодарение на швейцарската агенция за развитие и сътрудничество. До момента нямаше такава сцена в района. Вече на тази сцена ще реализираме културния план на район “Северен”. Част от общинските прояви ги насочихме при нас, пример – “Рокфест” от 24 до 26 септември.\n– В района се намират две от най-големите ромски махали в Пловдив – Шекер махала и Арман махала. За какво най-често идват хората от тези квартали във вашето кметство?\n– Двата ромски квартала имат сериозни проблеми свързани с инфрасртруктурата, липсата на канализация и водопровод. Част от проблема е решен. Район “Северен” е защитила два проекта за изграждане на канализация в Арман махала и улици в Шекер махала. Одобрени са проектите и предстои стартирането през месец октомври тази година. По този начин проблема с канализацията ще бъде решен.\n– Преди време в едно ваше изказване заявихте, че ромите от Шекер махала си плащат редовно сметките за ток, вода и наем. Запазена ли е тенденцията и имате ли проблеми в тази насока?\n– Част от живеещите си плащат редовно сметките, друга част не си плащат наем и такса смет. Към тези, които не си платят ние сме безкомпромисни и ги санкционираме. Към 4 семейства е приложена най-тежката мярка – принудително изваждане от общинските жилища. Така показваме ясно и категорично, че всички задължения трябва да се плащат. Похвално е, че има семейства които си плащат редовно и крайно, като се надявам, че техния брой ще се увеличава.\n– Колко са неизрядните в Шекер махала за първото полугодие на 2007 година, които не си плащат?\n– 17 семейства обитаващи общински жилища нямат задължения. Приблизително толкова заплащат наем, но имат задължения за такса смет. Останалите не плащат и получават предизвестие от нас, че трябва да си погасят задълженията. Те погасяват една част, а другата не е плащат и се започва един кръговрат. Ромите трябва да разберат, че трябва да станат изрядни платци.\n– Преди 2 години се реализираха осем проекта съвместно с швейцарска агенция за развитие и сътрудничество. Един от тях бе “Искам здраве-спортуваме”. Колко детски площадки се направиха от тогава до сега в района?\n– С този проект се възстановиха 4 спортни площадки от общо 17, които са на територията на района. Ние защитихме проект пред Община Пловдив за отпускане на бюджетни средства за възстановяване на останалите площадки. В момента всички площадки в район “Северен” са в отлично състояние. Има площадки за футбол, монтирани са на някои от площадките баскетболни кошове. Изработени са 28 тенис маси, а 4 от спортните площадки са с изкуствена трева.\n– Кога трябва да бъде готова новата сграда на район “Северен”? Къде ще се намира?\n– Новата сграда трябваше да бъде готова на 10 март 2006 година. Към момента има година и половина закъснение и са предвидени претенции за неустойки, съгласно договора към инвеститора “Заводски строежи”АД. Не мога да се ангажирам с дата кога ще бъде готова новата сграда, но продължаваме да настояваме да се ускори строителството. Новата сграда ще се намира до СОУ “Йордан Йовков”.\n– Предвидена ли е специална рампа в новата сграда за хората с увреждания, тъй като това е наболял проблем в Пловдив?\n– Да, предвидено е да има рампа. Също така ще има и специален асансьор за хората с увреждания, което ще даде възможност гражданите с увреждасния да ползват административните услуги. Нещо повече ние се обърнахме към всички институции в района да осигурят достъп за инвалиди и голяма част от нашите искания бяха изпълнени. Такива рампи изградихме в 4 училища в които има деца с физически увреждания, за откритата сцена в парк “Рибница” има рампа, за да може тези хора да изявят своите творчески изяви. Един от проектите реализирани с швейцарската агенция за развитие и сътрудничество е за осигрряване на достъп на инвалидите и възможност да се предвижват.\n– Много от хората в район “Северен” харесват начина Ви на управление на района. Съжалявате ли за нещо, което сте им обещали, а нямате ресурси и времето да го изпълните?\n– Във времето в което съм кмет направих възможността за реализация на истинско местно самоуправление. През декември 2003 година стартира работата на обществения форум, в който 2 годиниразлични обществени групи заседаваха и обсъждаха теми, свързани с развитието на района. Последва създаването на 14 граждански комитета и всички те са партньори на местната администрация. Тази обратна връзка и това партньорство прави решенията по-устойчиви и това е начин да работим заедно в полза на района. Това за което съжалявам, е че въпреки многото усилия и средства изразходвани до момента уличната инфраструктура в района не е в добро състояние и има още какво да се прави.\n– Какво трябва задължително да направи следващия кмет на район “Северен”?\n– Следващият кмет трябва да продължи добрите традиции в района и да помни, че само заедно с гражданите може да управлява успешно. Трябва да привлече в екипа си професионалисти експерти, да ползва техните съвети и най-важното – да работи с гражданите.


Спектакълът "Аз обичам, ти обичаш, тя обича" - на 30 Април (разграбена оферта, 23.04.2019) | Grabo.bg София\nСпектакълът "Аз обичам, ти обичаш, тя обича" на 30 Април, в Малък градски театър "Зад канала"\nНе пропускайте един спектакъл, вдъхновен от филма на Еторе Скола "Обичахме се толкова много" - на сцената на Малък градски театър "Зад канала"!\nСпектакълът "Аз обичам, ти обичаш, тя обича" на 30 Април от 19:00ч\t 15 лв Разграбено\nТеди Москов - реплики от разни интервюта:\nТе са трима най- добри приятели, влюбени в една жена цели 30 години. Не става въпрос за триъгълник, а за четириъгълник- любовен и приятелски едновременно. А тя коя е? Кого от тях обича? Изобщо обича ли някого, или просто майсторски "жонглира" с всичките? Може ли една жена да се влюбва често, но всеки път за първи път? Няма единствена любов! Всяка любов е единствена! Няма нищо по-сложно! Няма нищо по-просто! Всички са италианци. Аз обичам, ти обичаш, тя обича… ли?\nСюжетът е провокиран от филма на Еторе Скола "Обичахме се толкова много". В него участват изключителните Клаудия Кардинале, Нино Манфреди, Виторио Гасман, Алдо Фабрици и Стефано Сата Флорес. Артистите в нашето представление не им отстъпват по нищо.\nВалидност на ваучера: 30 Април 2019 (Вторник).\nСпектакълът "Аз обичам, ти обичаш, тя обича" се играе на 30 Април (Вторник) от 19:00ч, в Малък градски театър "Зад канала".\nОфертата е осигурена от МАЛЪК ГРАДСКИ ТЕАТЪР ЗАД КАНАЛА, ЕИК: 000677194, и е със срок за закупуване на оферираните услуги/стоки от 23.04.19 до 30.04.19.\n4.7 · 10 ревюта · 72 предишни оферти\n“Зимата на нашето недоволство” - страхотна актьорска игра!\nСкоро бил ли си на театър ? Малък градски театър "Зад канала" ти предоставя неповторимата възможност да се докоснеш до творчеството на Теди Москов и да разбереш още нещо за любовта! Спектакълът "Аз..\tОще...\n30:45:51 17 грабнати 1007\n7 279 039 пъти, спестявайки 146 092 89083 лв на 612 470 грабомани!


Плевен За Плевен – Пиян шофьор предизвика катастрофа в Червен бряг\nНачало » Крими » Пиян шофьор предизвика катастрофа в Червен бряг\nПиян шофьор предизвика катастрофа в Червен бряг\n31.08.2017 9:51Коментарите са изключени за Пиян шофьор предизвика катастрофа в Червен бряг\nНа 30 август около 14:00 часа в град Червен бряг на улица „Яне Сандански“ полицейски служители посещават ПТП без пострадали и с незначителни материални щети. При извършената проверка за алкохол е установено, че единият водач – 62-годишен от Червен бряг е управлявал лек автомобил „ВАЗ-2017“ след употреба на алкохол. 62-годишният е изпробван с техническо средство „Дрегер 7510“, което е отчело 1.46 промила алкохол. Издаден е талон за медицинско изследване. Уведомена е Районна прокуратура – червен бряг. Нарушителят е задържан за 24 часа по Закона за МВР. Образувано е бързо производство по чл.343 „б“ от НК. Работата продължава разследващ полицай.\n4 години затвор за пиян и неправоспособен шофьор,…


НЯМА ДА ПРИЕМЕМ ЕВРОТО И ОТКАЗЪТ ОТ НАЦИОНАЛЕН СУВЕРЕНИТЕТ – Свободно слово\n06.03.2021 admin Мрежата 0\nПокрай ежедневните проблеми забравяме едно важно нещо – напъните на Онуй да влизаме в Еврозоната. Засега сме на черджето на чакалнята, но се предвижда от 2024 година да сме заменили българския лев с колониалната валута.\nОтказът от национален суверенитет е национално предателство. Извън безумието, което ще настъпи във финансовата система. Видяхме в другите държави, въвели еврото, как се вдигнаха цените. Мислите ли, че мизерстващият български народ ще издържи подобен шок и то във време, когато дори оцеляването ни е под въпрос?\nБългарският лев е националната ни валута. Символ на нашата независимост. Националните предатели дори него предадоха. Не съм икономист, но прочетох достатъчно анализи. Ние ще станем напълно зависими от евроатлантическите ни господари с въвеждането на еврото.\nПП „Възраждане“ направи референдум относно замяната на българския лев с евро. 221 122 българи подкрепиха референдума, който беше организиран. Разяснителната кампания достигна до милиони българи. Никой от правителството не посочва икономическите последици. Никой не посочва при какъв курс ще се смени лева с евро и колко ще загуби всеки български гражданин от спестяванията си. Другото, което мотивира явно правителството е, че ще разполага с парите от валутния борд.\nНе трябва да допускаме Борисов и мутренската му дружинка да управляват повече България! И призовавам всеки един политик, който иска да става народен избранник, да заяви дали подкрепя този отказ от национален суверенитет!\nАз заявявам, че съм против замяната на лева с евро. Левът е символ на националния ни суверенитет. Символ на независимата българска държава. Ние не искаме да бъдем част от колониите на Брюксел! Затова – гласувайте за тези, които са българи и защитават българските национални интереси!


Излезе Mesa 19.3.2 с поправки за Intel и AMD - Софтуер и IT Новини\nИзлезе Mesa 19.3.2 с поправки за Intel и AMD\nИзлезе Mesa 19.3.2 с множество поправки за видео картите на Intel и AMD.\nТук е второто малко издание на Linux драйвърния пакет с отворен код Mesa. Изданията бяха забавени поради празниците около Коледа и Нова година, но ето, че тук е Mesa 19.3.2, която идва с всички подобрения, които са извършени през по-дългия период спрямо миналата версия.\n„Това издание изглежда резонно като се има предвид дължината от време и броя на хората, които празнуват (или не работят) около празниците. Драйвърите за Intel и AMD доминират в списъка с промените“, казва Дилън Бейкър в анонса.\nСред промените при Mesa 19.3.2 виждаме добавена поддръжка за rate control за HEVC/H.265 енкодинга при Radeon VCN2 кода, бекпортната е промяната при RadeonSI, където се спира SDMA за Polaris видео картите, Intel ANV Vulkan драйвъра сега правилно анонсира sampledImageIntegerSampleCounts.\nПоправен е некоректен max_array_access след оптимизацията на ssbo/ubo, при RADV драйвъра е ограничен размерът на workgroup до 1024, добавена е поддръжка за управление на подравняване на 96-битови формати, при NIR е добавена clone/hash/serialize поддръжка за non-uniform tex инструкциите и още.\nСега, след като празниците отминаха, разработчиците на Mesa се връщат към своя двуседмичен цикъл на издаване на версиите, като следващата голяма стабилна версия Mesa 20.0 се очаква в края на февруари или началото на март месец тази година.\nПрочетете още: Уязвимост в macOS дава достъп до файлове на криптирани дискове\nПредишна статияИзлезе DXVK 1.5.1 с D3D9 поправки и решения на различни проблеми\nСледваща статияИзлезе GNOME 3.34.3 с множество поправки


Златан счупи 82-годишен рекорд в стил "Златан" | sportcafe.bg\n05.09.2014, 08:36 (обновена 05.09.2014, 09:05)\nЗлатан след втория гол, който го прати в книгата на рекордите на шведския футбол.\nЗвездата бе поздравен от съотборниците, докато показваше специалната фланелка.\nПопадението му срещу Англия остава незабравимо, а самият Ибрахимович го сочи за №1 с шведския екип.\nЗлатан е от тази специална порода футболисти, която ще остави ярка диря. За които се пишат книги и се рисуват шаржове - мегазвезда.\nЗлатан Ибрахимович стана първият шведски национал с 50 гола, след като вкара два пъти за победата над Естония у дома в контрола. Успехът с 2:0 дойде с попадения на Ибра в 3-ата и 24-ата минута, а рекордът от 49 попадения бе на цели 82 години.\nИ Златан, който никога не прави нещата по простия начин, възхити с двата гола, с които остава в историята.\nПърво намери топката с елегантно и едновременно злобно воле с левачката, а после плъзна второто попадение с петичка! Как иначе Златан да счупи рекорд!?\nСлед това вдигна фланелката си, под която имаше идентична, но с надпис 50+: "Вие направихте това възможно", явно като благодарност феновете на шведския тим.\n50-те гола за Швеция са кой от кой по-вдъхновяващи, като самият нападател определи за №1 акробатиката срещу Англия преди 2 години, която изуми света с високата точка, в която Ибрахимович намери топката.\nНо има и други - петичката високо от въздуха срещу Италия на Евро 2004, която класира шведите напред, удари с плонжове, волета, задни ножици.\nСред тези 50 гола има и два в българската врата - при 0:5 на европейското преди 10 години, както и при 0:3 месеци по-късно в световна квалификация в Стокхолм.\nНо не бива да се оплакваме, защото Златан ни е вкарвал само два пъти. Питайте англичаните - те са получили голове от него цели 6 пъти!


Сърбия: Ремонт на правителството - Свят | Vesti.bg\nСърбия: Ремонт на правителството\n11 са новите министри от общо 22-ма в състава на кабинета\n3 септември 2013, 10:43\nП арламентът на Сърбия одобри новия състав на правителството.\nПовечето нови министри не са членове на каквито и да е политическо партии и преди това не са се занимавали с политика, каза министър-председателят Ивица Дачич.\nСърбия се сдоби с 11 нови министри, съобщава белградският вестник "Вечерне новости". Снощи към 23 ч. те бяха избрани в Народната скупщина, а след това тържествено положиха клетва пред депутатите. С този акт приключи двумесечният процес на "ремонт" на правителството, пише изданието.


Волейболна треньорка в Пирин стана майка на момиченце – Разлогинфо.com\nВолейболна треньорка в Пирин стана майка на момиченце\nТреньорката в девическото направление на ВК Пирин (Разлог) Антоанета Мишкова и любимият й Иван Кокалчев изживяха най-голямото си щастие – да станеш родител.\nВ първия ден от тази седмица на бял свят се появи първородната им рожба. Малкото момиченце е проплакало в родилното отделение на МБАЛ – Разлог. То е с мерки 3,280 кг и 51 сантиметра и ще носи красивото българско име Елица.\nДесетки близки и приятели поздравиха в социалните мрежи младото семейство Кокалчеви за прекрасното събитие. Особено щастливи от появата на малката Елица са бабите и дядовците.


Човешки хориогонадотропин\nПоказания за изследване на човешки хориогонадотропин\nУстановяване на налична бременност:\nоткриване на ЧХГ в урината (гравимунтест);\nИзключване на екстраутеринна бременнрст при отрицателен гравимунтест:\nопределяне на концентрацията на ЧХГ в серума;\nУстановяване на наличието на бременност при съпътстваща бъбречна недостатъчност:\nоткриване на ЧХГ в серума;\nДинамично наблюдение при рискова бременност:\nопределяне на количеството на естрогените, отделени с урината;\nоткриване на ЧХГ, съответно определяне на количеството му, в урината или серума при съмнение за интраутеринна смърт на плода и при аборт;\nКонтрол над ефекта от лечението на тумори, секретиращи ЧХГ:\nопределяне на ЧХГ в серум или урина;\nПлацентата и плодът образуват анатомична и функционална цялост. Плацентата синтезира (отчасти едновременно с плода) редица хормони, които оказват регулаторно влияние върху обменни процеси в майчиния организъм и в плода:\nчовешки хорионгонадотропин (ЧХГ);\nчовешки плацентарен лактоген (ЧПЛ);\nчовешки хорионтиреотропин (ЧХТ);\nчовешки хорионкортикотропин (ЧХК);\nестрогени (едновременно с плода);\nОт гледна точка на лабораторната диагностика значение имат преди всичко естрогените, прогестеронът, ЧХГ и ЧПЛ. Човешкият хорионгонадотропин е белтъчен хормон, който започва да се образува и секретира 8 - 10 дни след зачатието от синцитиотрофобластите. Секрецията му рязко нараства през първите седмици на бременността и достига към 10 - 12-ата седмица на бременността своя максимум. След 12-ата седмица настъпва също така рязко намаление на количеството на отделения ЧХГ. Секрецията обаче не се прекратява напълно, а достига постоянно ниво в плазмата при относително ниска концентрация. През 36-ата седмица се образува втори "малък" максимум. Той може да бъде установен с помощта на имуноензимни или радиоимунологични методи, но не и с обичайните методи, използувани за доказване на бременност.\nОсвен от нормалната плацента ЧХГ се секретира и от гроздовидна бременност, хорионепителиом, както и от някои тумори на тестисите. Изследването на ЧХГ не е подходящо за ранна диагностика на тези тумори поради ниската си диагностична чувствителност. Все пак вече установената секреция при даден тумор може да се използва успешно за контрол на ефективността на лечението. Човешкият плацентарен лактоген също е белтъчен хормон. Концентрацията му в майчината кръв нараства постепенно по време на бременността от 5-ата до 35-ата седмица. Към 35-ата седмица на бременността достига постоянно равнище от около 6 mg/l. След раждането настъпва рязко намаляване и най-късно 11 дни след раждането вече не може да бъде установено наличие на този хормон в майчината кръв. За разлика от ЧХГ той не се отделя в урината на бременната.\nГравимунтест (установяване на човешки хориогонадотропин)\nКоличествено определяне на човешки хориогонадотропин


Новата версия на форума. Подобрения, бъгове и предложения как да бъдат отстранени!? - SearchEngines.BG\nНовата версия на форума. Подобрения, бъгове и предложения как да бъдат отстранени!?\nХайде добре дошли в новата версия\nДа се надяваме, че всичко е наред. Оглеждайте се за бъгове.\nRe: Новата версия на форума. Подобрения и бъгове?\nHome бутона горе сочи към http://searchengines.bg/content.php ?\nWhat's new и New post - едно и също е?\nЗа момента не може да се даде някакъв бъглист, той вече си присъства в страницата на разработчиците на форума. Не знам защо сте предпочели сюита (блоговете и останалите щуротии), без мобилната версия, което според мен щеше да бъде от голяма полза за нас.\nИначе май попаднах на бъг, който поне според грешката и адреса който отваря, явно е резултат на неправилни сесии при ползването на телефона от мобилен телефон (два опита един след друг).\nЕдит: Осъзнавам, че е трудно четимо, не си направих сметката преди да кача скрийншота, а вече затворих браузера.\nПри опит да повторя горното, вече успях да се логна, но пък получих нова грешка:\nПоследна редакция от ktomov; 04-11-2011, 12:07 AM.\nКато цяло не е бъг, но изключително много дразни редактора, който изглежда като CK Editor (изключително грозен), но той си върви със софтуера.\nУсещам, че идеята е форума да се движи в посока медия (поне така го усещам), но поне аз не намирам vBulletin за удачна платформа за целта (извън форума).\nДругото което забелязвам е, че битов отпадък се показва в нови, според мен не им е там мястото.\nПоложителното е Ignore List, който вече приложих спрямо двама индивида!!!\nИгнор листа и преди го имаше, да няма нещо ново по неговата функционалност?\nps - уу, надявам се, че ще смените емотиконите.\nТова с началната страница го мислим още. Ако някой има идея как да го разкараме този бутон?\nСамо искам да вметна, че вчера за първи път видях панела на vBulletin. Имам предвид, нямам си идея как се правят някои неща, тепърва започвам да разучавам. Ако някой има опит - да помага, ще му се отблагодарим, дори ще му платим.\nКаквото може да се направи го правим веднага. Поиграх си малко с GWT да опиша параметрите на адресите и кои да се индексират и кои не, както и функциите им. Забраних в robots.txt това search.php, на което се базират всички търсения, че гугъл бота се омотава в него.\nСега мисля как да оправя това с началната страница. За мобилна версия утре ще говоря с Оги.\nДруг вариант е да се ползва http://www.vbadvanced.com/, което се води CMS добавка към бюлетина.\nПоследна редакция от ktomov; 04-11-2011, 12:40 AM.\n1) Изглед на форума е изродски, просто е ужасен.\n2) С тая нова супертъпа модерация вече нямам никакво желание тук да влизам (просто се махам).\nКой даде право да местят постовете в тема купувам WMZ 0% - No Limits!!!?\nЕ, щом така - чао момци. Повече тук нама да стъпя (освен ако нама да се върне старият администратор)!\nДо тъпия модератор - ИЗТРИЙ И ТОВА МНЕНИЕ, ДА ОСТАНАТ САМО ДОБРИТЕ, ГЛУПАК.\nЗа махането на бутона ( редактиране,премахване или добавяне на бутон ), трябва да влезеш в Styles & Templates, след което на Style Manager. От там би трябвало да имаш падащо меню от което избираш vbcms_navbar_link и след това на Edit Templates.\nОт там нататък ще се оправиш мисля....\nНе съм много сигурен за последните 2 стъпки, понеже скоро не съм пипвал vbulletin, но според информация от чичо гошо, би трябвало да е така.\nРадваме че се допитвате до потребителите тук, а не правите това което на вас ви харесва. Все пак форумът е за потребителите .\nСамо цветовете оправете, трябва да се напряга човек за да чете заглавията. Гледам че Предприемач също от два дни са сменили цветовете на шрифта, там е по ярко синьо, вижда се добре текста без да дразни в същото време...мое мнение е.\nYouNotepad.com PR3 Социална мрежа за социални контакти\nДиректория за статии и блог постване Spodeli.eu !\nПредлагам да преместите бутончето "какво ново" на първо място.\nРепутация - един път е на английски, друг път на български. Въобще това английски/български ...е мешана скара. ЗА съм да бъде преведено на български всичко. Ако има нужда, може да се направи раздел за чужденци, където да се пише и на английски.\nВремето за редакция на пост вече трябва да е стандартното - 5 минути.\nОколо репутациите имам чувството, че има бъгове, моля да не злоупотребявате.\nПоследна редакция от cloxy; 04-11-2011, 10:09 AM.\nТемата на форума е много грозна, аз съм за сменянето и. Също така на индекса е хубаво да има последно активните теми, много е удобно, не се налага да влизаш във всеки форум и да гледаш кой какво е писал.\nАз също съм за смяната на темата - тази е твърде неотчетлива.\nФорума работи значително по-бурзо.\nДомейна на ми допада! Форума става само за теми свързани с търсачки или за уебмастърски проблеми? Стария домей бе по-близък.\nAll times are GMT2. This page was generated at 11:38 AM.


Мария Илиева каза "край" на малките гаджета! Вече спи с мъж над 18 години\n27 Ян. 2019, 16:20\nМария Илиева има ново гадже. Той отново е неин колега и е по-малък от смуглата поп певица, но този път само с 5 години – нещо твърде нетипично за нея. Мария е известна с педофилските си изблици и креватните си похождения с чувствително по-млади от нея мъже. Припомняме, че вкара в кревата си Наско Колев, когато момчето бе едва на 17-годишна възраст, още ученик в 10 клас.\nОт скоро изпълнителката на „Играя стилно” спи с певеца Петър Бонев. Двамата се познават от 18 години, но заварката станала едва наскоро. Петър се влюбим в Мария още след първия й албум и я преследвал до днес. Едва след когато се разделила с бащата на детето й Георги, също по-млад от нея, но „само” с 13 години, Бонев събрал смелост да й се обясни в любов.\n41-годишната певица и новият й мъж се носят на крилете на любовта и са неразделни. Боян е приел сина й Александър като свое дете. Мъникът вече е на годинка, а истинският му баща го е виждал едва 3 пъти. За разлика от таткото Георги Михайлов, Петър всеки ден си играел с наследника на новата си любов, пише "Уикенд".\n„Щом обичам нея, приемам и сина й. Той е част от Мария. За едно дете е важно кой ще го отгледа, а не биологичният му родител. Аз съм готов да го приема, а защо не и да си направим свое бебе след година”, смело заявил пред приятелите си певецът.


Технические характеристики Volkswagen Golf IV 1.8 20V (1J1), 125 л.с., хэтчбек, 3 дв., справочник по автомобилям Volkswagen Golf IV 1.8 20V (1J1), 125 л.с. автокаталог, каталог авто.\nТехнические характеристики автомобиля Volkswagen Golf IV 1.8 20V (1J1)\nТехнические характеристики Volkswagen Golf IV 1.8 20V\nФотографии Volkswagen Golf IV 1.8 20V из каталога AutoNet.ru. Фото 1 из 19\nФотографии Volkswagen Golf IV 1.8 20V из каталога AutoNet.ru. Фото 2 из 19\nФотографии Volkswagen Golf IV 1.8 20V из каталога AutoNet.ru. Фото 3 из 19\nФотографии Volkswagen Golf IV 1.8 20V из каталога AutoNet.ru. Фото 4 из 19\nФотографии Volkswagen Golf IV 1.8 20V из каталога AutoNet.ru. Фото 5 из 19\nФотографии Volkswagen Golf IV 1.8 20V из каталога AutoNet.ru. Фото 6 из 19\nФотографии Volkswagen Golf IV 1.8 20V из каталога AutoNet.ru. Фото 7 из 19\nФотографии Volkswagen Golf IV 1.8 20V из каталога AutoNet.ru. Фото 8 из 19\nФотографии Volkswagen Golf IV 1.8 20V из каталога AutoNet.ru. Фото 9 из 19\nФотографии Volkswagen Golf IV 1.8 20V из каталога AutoNet.ru. Фото 10 из 19\nФотографии Volkswagen Golf IV 1.8 20V из каталога AutoNet.ru. Фото 11 из 19\nФотографии Volkswagen Golf IV 1.8 20V из каталога AutoNet.ru. Фото 12 из 19\nФотографии Volkswagen Golf IV 1.8 20V из каталога AutoNet.ru. Фото 13 из 19\nФотографии Volkswagen Golf IV 1.8 20V из каталога AutoNet.ru. Фото 14 из 19\nФотографии Volkswagen Golf IV 1.8 20V из каталога AutoNet.ru. Фото 15 из 19\nФотографии Volkswagen Golf IV 1.8 20V из каталога AutoNet.ru. Фото 16 из 19\nФотографии Volkswagen Golf IV 1.8 20V из каталога AutoNet.ru. Фото 17 из 19\nФотографии Volkswagen Golf IV 1.8 20V из каталога AutoNet.ru. Фото 18 из 19\nФотографии Volkswagen Golf IV 1.8 20V из каталога AutoNet.ru. Фото 19 из 19\nАвтомобильный каталог содержит описание, технические характеристики и фотографии автомобиля Volkswagen Golf IV 1.8 20V.


Ето защо има неприятна миризма от урината (I част) | Здраве.ws\nНеприятна миризма от урината: научете за възможни причини\nСтряскаща е тази ужасна миризма от урината.\nВъпреки че урината обикновено получава неприятна миризма поради храната, която ядем и от обезводняване, препоръчително е да се потърси медицинска помощ, ако проблемът се появява твърде често.\nЗабелязали ли сте, че урината ви внезапно е с доста неприятна миризма? В тази статия, ние ще говорим за най-честите причини, поради които се появява неприятна миризма в урината.\nХарактерната миризма на урината се обяснява със съдържанието на урея в нея. В зависимост от концентрацията на това вещество в тялото, урината придобива по-слаб или остър мирис.\nОбикновено урината на човека не трябва да има прекалено остра и отблъскваща миризма.\nНо невинаги е така.\nНеприятният мирис в урината е сигнал, че нещо не е наред в нашето тяло. Понякога това се дължи на промени в храненето или липса на вода. Но се случва, че се появява остра миризма и поради сериозни заболявания.\nЕто защо има неприятна миризма от урината\nВеднага щом забележите, че урината ви има неприятна миризма, трябва да помислите дали сте пили достатъчно течност през последните дни.\nНе забравяйте: човек трябва да пие 2 литра вода на ден. Може би просто водата е малко и това причинява проблема.\nПо правило, по време на дехидратация, урината не само получава остра миризма, но също така променя цвета си: става тъмно жълта, почти оранжева. Също така, поради липса на течност, тя започва да мирише на амоняк.\nАко пиете повече чиста вода, без добавки за вкус, проблемът ще изчезне скоро.\nАко такава миризма и цвят на урината са съпроводени от объркване, слабост и изтощение, възможно е това да е въпрос на силна дехидратация. В този случай лекарят трябва да бъде посетен.\nИнфекциите на уринарния тракт са друга възможна причина за неприятен мирис от урината. Обикновено тези инфекции са придружени от симптоми като:\nНай-често такива инфекции са причинени от Е. coli. В такава ситуация е много важно да се потърси веднага медицинска помощ за правилното лечение.\n3. Неприятна миризма от урината и диабет\nАко урината ви е придобила отблъскваща сладка миризма, трябва да сте с повишено внимание, защото това може да е симптом на диабет. В този случай, колкото по-скоро се обърнете към лекар, толкова по-добре.\nАко вече имате диабет и приемате лекарства, трябва да се уверите, че спазвате правилно лечението. Острата миризма може да е знак, че лечението на диабета не се извършва правилно.\nАко си слагате инсулинови инжекции, попитайте лекаря дали неприятният мирис на урината е страничен ефект от лечението или показва високо ниво на глюкоза.\n« Успешно лечение на миома без хирургична намеса\nСърдечно-съдови заболявания – 6 неочаквани признака ги издават »


Борисов сменя ръководството на ГЕРБ - Mediapool.bg\n16:43 | 10 май 2021 | 17 коментара\nНа Национално събрание във вторник ГЕРБ избира зам.-председатели на партията, както и нови членове на изпълнителната и контролната комисии. Ще бъдат направени и промени в партийния устав.\nСмяната на лидера Бойко Борисов не е на дневен ред. Неговият мандат обаче изтича по-късно тази година, което означава, че ГЕРБ вероятно ще проведе още едно Национално събрание, на което да преизбере Борисов или пък за пръв в историята си да избере друг на този пост.\nСега събитието ще се проведе онлайн, а обяснението за решението е "епидемиологичната" (епидемиологията е клон на медицинската наука – бел. ред) обстановка. Така обаче лидерът на партията Бойко Борисов за пореден път ще избегне среща с политически репортери и въпросите им. Вероятно той ще изнесе реч пред актива на ГЕРБ, а от нея се очаква да се разбере какъв ще е курсът на партията.\nТръгват ли си Фандъкова и Николов?\nЗа свикването на Националното събрание бе съобщено преди месец и оттогава неофициално се заговори, че Борисов смята да се раздели с двамата си зам.-председателите в ГЕРБ - кмета на София Йорданка Фандъкова и този на Бургас Димитър Николов.\nПръв за тези рокади проговори Томислав Дончев. На въпрос дали наистина Фандъкова и Николов ще се разделят с постовете си, той отговори, че в ГЕРБ предстоят промени "и то не фасадни промени, а смели промени".\nСлед това самият Борисов обяви, че предстоящите смени в ръководството на ГЕРБ са породени от незадоволителните изборни резултати в райони, където партията е била най-успешна, а правителството е инвестирало милиарди. Като пример посочи София, Стара Загора и Бургас.\n"По никакъв начин не съм свалил доверието нито от Фандъкова, нито от Митко Николов, но с тях заедно и с Изпълнителната комисия трябва да си отговорим на този въпрос – защо при най-много направени красиви, безспорни неща и с успех на местните избори се получи това? За себе си не зная, може би недостатъчно сме обяснили, не достатъчно показали, недостатъчно били активни по време на кампанията в тези градове. Ще си направим анализ", каза той на 14 април.\nОколо седмица по-късно Борисов намекна, че ГЕРБ няма да издигне Фандъкова за нов мандат като кмет на София.\nНа парламентарните избори на 4 май ГЕРБ за пръв път загуби вота в столицата. От преизбирането ѝ за кмет на столицата през 2019 г. Фандъкова избягва да говори по партийни въпроси и публичните ѝ изяви, включително интервюта пред медиите, са лишени от характерния за активистите на ГЕРБ патос за успехите на управлението. След вота Фандъкова все пак се обяви на няколко от "работните срещи", които се провеждаха в хола на Борисов и се излъчваха онлайн. Това пък породи съмнения, че тя все пак ще остане заместник на Борисов в партията.\nОчакваните промени в Изпълнителната комисия вероятно няма да са особена изненада. Вероятно с постовете си в нея ще се Красимир Велчев и Менда Стоянова, които дълги години бяха народни представители и част от ръководството на партията, но на последните избори не бяха издигнати за нов мандат в парламента и се оттеглиха от активната политика.\nВ Изпълнителната комисия са още вицепремиерът Томислав Дончев, кметът на Стара Загора Живко Тодоров, депутатите Пламен Нунев, Цвета Караянчева, Даниела Дариткова, както и Тодор Тодоров - местен лидер в Силистра.\nНедоволството на Борисов от резултатите в Стара Загора предизвика съмнения, че и Живко Тодоров ще се раздели с поста си в ръководството на ГЕРБ.\nВероятно в Изпълнителната комисия ще останат Дончев и Дариткова. Според източници от ГЕРБ обаче позициите на Дариткова са силно разклатени. Тя бе лидер на парламентарната група на ГЕРБ в 44-то Народно събрание, заменяйки на поста изгонения Цветан Цветанов. В След изборите през април т.г. и формирането на 45-то Народно събрание обаче, изненадващо за шеф на групата бе определена Десислава Атанасова, а нейни заместници станаха Александър Ненков и Тома Биков. Депутати от партията твърдят, че Борисов не бил доволен от Дариткова, която не защитавала позициите на ГЕРБ по достатъчно агресивен и настъпателен начин.\nВероятно поради тази причина тя мина на задните банки и остана почти незабележима през 9-те пленарни заседания на отиващия си парламент, докато Десислава Атанасова, Тома Биков, Александър Ненков, Маноил Манев и други техни колеги даваха всичко от себе си в отпора срещу анти-ГЕРБ партиите.\nПредишните шефове на ПГ на ГЕРБ са били част и от изпълнителната комисия.\nНе е известно също така дали с партийните постове няма да се простят Пламен Нунев и Цвета Караянчева.\nБорисов вероятно няма да издигне Фандъкова за нов мандат като кмет на София


Авариен ремонт спря водата в десет населени места – Радио Велико Търново\n23.07.2018 Радио Велико Търново\tКоментарите са изключени за Авариен ремонт спря водата в десет населени места\n„ВиК Йовковци“ във В. Търново уведомява своите абонати, че във връзка с авариен ремонт на водопроводната мрежа, днес 23.07.- понеделник, от 14:00 до 6:00 ч. на 24.07.- вторник, ще бъде спряно водоподаването за следните населени места: Шемшево, Леденик, Момин сбор, Балван, Ново село, Емен, Ветринци, Пушево, Самоводене и Беляковец.\nПри възможност водоподаването ще бъде възстановено по-рано, уверяват от дружеството.\nНамаляваме с 50 000 всяка година


Botevgrad.com :: Александър Тодоров: Няма криза в Балкан, имаме много резерви, които ще покажем (Новини, Спорт)\nАлександър Тодоров: Няма криза в Балкан, имаме много резерви, които ще покажем\nСтарши треньорът на Балкан Александър Тодоров коментира след загубата от Рилски спортист в Самоков, че е очаквал не особено хубав за гледане мач.\n„Рилски спортист играе може би най-хубавия баскетбол в България в момента, изключително офанзивен. Затова според мен, единственият начин да ги победим бе с грозен мач, с ниска резултатност,“ заяви наставникът. „Предишния път ги бихме със 70:60, сега падаме със 70:66. Това е начинът да се надиграваш с толкова офанзивен отбор. Днес те играха и отлична защита, спряха нашите основни играчи, но и ние спряхме техните. Да, мачът го реши Миркович, но 39 минути играха водеха играчи, които по принцип не са с водеща роля – Дюпри, Ваклинов, Калояро.“\nТодоров допълни:„Това е реалността, няма разочарование. Беше хубаво да спечелим, за да сме трети. Сега ни остават осем кръг за битка за четворката, за да имаме някакво предимство в плейофите. Мисля, че в нашия отбор има много резерви, и ще дойде време, когато ще ги покажем и ще играем по-добре, и ще печелим победи.“\nТой отхвърли всякакви идеи, че в Балкан има криза:„Няма криза, каква криза, две загуби. Това е баскетбол. Днес играхме тук, за малко точки.“\nОтносно сбиването между феновете на Балкан и Рилски спортист в самия край на мача, Тодоров отбеляза, че не е нещо фрапиращо: „Не знам какво страшно е станало, в Гърция финалът за Купата бе прекъснат за два часа, в Сърбия – за 24 часа. Като има напрежение е така. Не бих говорил за това, трябва да се говори за баскетбол.“\nалександър тодоров балкан рилски спортист\nДата: 12.03.2013, 08:18\nАлександър Тодоров: Трябва да закрием с победа този храм на ботевградския баскетбол 24.03.2014, 10:08\nАлександър Тодоров: Победихме силен тим, пожелавам му успех в Юрочалъндж 03.11.2013, 09:18\nАлександър Тодоров: Загубихме заради слаба трета част 24.01.2015, 22:20\nняма ли някой роднина на клечков да напише, че тодоров е виновен\nНяма, защото госпожа Клечкова е в час.\nАбе #2, какъв час бе, Клечкова е винаги в междучасие!\nСтига с този Клечков,той няма понятие за баскет,ама и този педал не е за нашия отбор!\n#6 stanislavvas, преди 8 години\n#5 Много барзаш.След като дойде Ацо не сме по назад в класирането и дори направи истрорическа победа над Лукойл.Рилски в момента имат страхотен отбор и не е изненада че ни победиха.


Градски ескизи :: ГРАДСКИ ЕСКИЗИ 420 Демокрация\n26.07.2017 06:57 - ГРАДСКИ ЕСКИЗИ 420 Демокрация\nАвтор: forma Категория: Политика\nПоследна промяна: 26.08.2018 15:49\nГРАДСКИ ЕСКИЗИ 420\nДемокрацията или продължение на темата\nИзключителна роля при развитието на демократичните норми играят моралът и справедливостта. Те са важни за коректното прилагане на законите на всяка демократична държава. Определят, придават или отнемат от степените на демократичност на политическото управление, независимо нюансите на неговата специфична форма. Липсата им принизява, наличието - възвисява, всяка от познатите форми. Към тях се причисляват или отпадат, и други изисквания, и норми. Подобно на отделния човек и обществото трудно се променя, а обемът на притежаваните качества, и недостатъци, определя качеството на политическото управление. Вероятно, съобразно с тях и демокрацията придобива различни лица.\nКато форма на управление, тя е подходяща за управлението на големи човешки обединения. Оказва влияние и върху всички, по-ниско стоящи нейни, градивни, елементи. Тази е причината, демокрацията от времето на Перикъл, да е само плаха стъпка в последвалото й развитие. Тогава, в диалога, при управлението на града-държава, всички мъже са били равноправни.\nВ съвременността, заради обхвата на процесите, е невъзможно да се вземат решения, равноправно от гражданите, поради многолюдното население на всяка отделна държава. Трудностите на процесите на управление са следствие и от разноезичието на личните, кастовите, и партийните интереси! Поради огромния си мащаб, съвременната държавата, не би могла да удовлетворява и да защитава оптимално цялото общество, и неговите демократични изисквания. Очевидно, трябва да се търсят други, по-хармонични форми на управление, които да отговарят и на тях. То може да се реализира чрез демократично управление на по-малки етнически общности, градивните елементи на всяка нация и държава. Подобни форми съществуват и днес, сред етническите общности в Белгия или Швейцария. Биха могли да бъдат използвани техните, отдавна утвърдени форми, при които равноправието, в местното управление, е реалност, а недействителните избори – парадокс, заместили управлението на политическите партии, тотално разединяващи обществото!\nТези единици превъзхождат, не само, с оптималния си териториален обхват, но и с еднородността на избирателите, с гарантирания висок процент на гласуване, с коректния избор на образовани кандидати, с високите изисквания и естествен контрол!Управлението на етносите е форма на обществено управление, далеч по-добра и по-дълго употребявана, и изпитана от останалите. Тя съществува хилядолетия, управлявайки хора от един ген, с една вяра. По-устойчива е, отколкото механичният сбор от различни етноси в една държава, с различен бит и култура, с различни религиозни изповедания. Нали, в подобно общество и ние живеем, столетия. Този сбор, неминуемо, се разпада или живее отделно – в паралелните си светове.\nКак може да се развива икономиката на страната и да се повишава благосъстоянието ни, след като половината от населението, независимо етническата му принадлежност, е непродуктивно, защото е неграмотно! Управлението на обществото трябва да се върне към коректността и яснотата на самоуправлението на етническа основа, защото, чрез тази форма - се минимализират вътрешните противоречия и конфликти, характерни за останалите, познати.\nСъвременните форми на демокрация съществуват чрез политическите партии. Те са и основните противници на целостта на нацията, и на обществото! Едновременно са строителните елементи, но и компрометиращите ги структури, заради нуждата от организиране на обществения живот, от една страна, и съществуването на корупция, която партиите оптимално използват, от друга. При тях, образователният ценз е смешно подценен, а защитата – надценена! Това доведе до реализиране на новите и непознати форми на управление, които, определено не са демократични!\nНакрая, отново ще заявя – предлагам на българската държава да приеме нов начин управление, с помощта и в рамките на етническите общности като анулира съществуващия модел!\nДОКАЗАНО: С ДС = СДС\nНека бъдем наясно\nНа следващите избори БСП няма да влезе в...\nГРАДСКИ ЕСКИЗИ 421 НЕ свързани мисли 27\nГРАДСКИ ЕСКИЗИ 419 Демокрацията или


Миниатюрна дървесна жаба погълна една от най-отровните змии - Smolyan.bgvesti.NET\n10:27, 06 фев 2020 г.\nСн.: Chapel Pest Control\nМъничка жаба от вида коралова литория (Litoria caerulea) погълна тайпан - една от най-отровните змии в света. Това се случило в австралийския град Таунсвил, Куинсланд, пише "Дейли мейл".\nВъв вторник, 4 февруари, австралийка забелязала тайпан в двора си. Тя извикала ловеца на змии Джейми Чапел. Скоро след това жената му се обадила, за да каже, че дървесна жаба е нападнала змията. "Когато пристигнах, жабата почти напълно беше погълнала влечугото", казва Чапел.\n"Не бях сигурен дали жабата ще оцелее. Но не исках тя да изяде влечугото живо", разказва ловецът на змии. Според него кораловата литория е почти всеядна. В момента той се грижи за жабата и планира да я пусне веднага щом се възстанови.\nТайпанът е една от най-отровните змии в света. Средно дължината на възрастен екземпляр е 1,9 метра. Представителите на този вид се хранят с жаби и дребни бозайници, включително мишки и плъхове. Тайпаните са много агресивни и бързи, с невротоксична отрова. Ухапването им причинява парализа на дихателните мускули и нарушава коагулацията на кръвта.\nДървесните жаби (наричани още коралова литория или бяла жаба) се срещат в Австралия, Папуа Нова Гвинея, Нова Зеландия и САЩ. Хранят се с насекоми, малки влечуги, риби и техните роднини. Мъжките достигат до седем сантиметра, а женските са двойно по-големи от тях. Продължителността на живота им е около 15-20 години.\nПрез 2018 г. Джейми Чапел извади жаба от устата на змия и я върна към живот. Той реанимира жабата със сърдечен масаж.\n10:34, 7 фев 2020\nЕгати новината! Аз се чудех какво ме мъчи тия дни, а то било здравето на жабата!\n10:59, 8 фев 2020\nТук в България също има жаби от вида"коралова литория",на са известни с друго име "български политици".Те могат да изядат всичко и всеки,отличават се с ненаситен апетит,а отличителните им белези са:наглост,склонност към корупция и могат да продадат род и Родина за жълти стотинки и го правят разбира се.